Gesonde resultate vir Old Mutual | Nuus24
Gesonde resultate vir Old Mutual 2013-03-05 07:17
Old Mutual moet hoes ná Pta-vrou by sentrum val
Gesonde Liberty het oog op Afrika
Johannesburg – Die Old Mutual-groep lyk heeltemal anders as drie jaar gelede – en die sukses van die veranderings by dié maatskappy was Vrydag duidelik te sien in sy jongste resultate.Die groep is herstruktureer, ­koste is verminder, ondernemings wat nie by sy planne inpas nie is verkoop, die skuldverhouding is verminder van 20,1% in 2009 tot 8,5% einde 2012 en die balansstaat is versterk, het Sake24 Dinsdag berig.Wins uit sy bedrywighede in die ontluikende lande het die afgelope boekjaar ’n stewige ­bydrae tot sy wins gelewer. Die bruto verkope van versekeringsprodukte het met 25% toegeneem tot £11,7 miljard. Die bates onder die groep se bestuur het met 16% gestyg. R5 miljard
is bewillig om oor die volgende drie tot vyf jaar bedrywighede in Afrika uit te brei.Wins uit sy bedrywighede in Afrika het meer as 10% van die wins van sy Suid-Afrikaanse verteenwoordig, en die groep beplan ook om dit teen 2015
tot 15% te verhoog.Ook in Asië en Latyns-Amerika is goeie resultate behaal – die invloei van geld van kliënte het met 61% gegroei.Julian Roberts, uitvoerende hoof, het sy tevredenheid uitgespreek met die ­positiewe invloei van geld by al die afdelings. “Dit dui daarop dat verkope styg en ons daarin slaag om kliënte behou. Dit is ’n goeie teken vir toekomstige groei,” het hy volgens die publikasie gesê.– Volg Nuus24 op Twitter.
Lees meer oor: old mutual VOLGENDE OP NUUS24X